Wëldschuedfong

De Wëldschuedfong zu Lëtzebuerg ass eng Solidaritéitskeess, déi eng Partie vun den Onkäschten, déi duerch de Wëldschued vum Hirsch a vum Wëllschwäin entstinn, op d'Jeeër vum ganze Land verdeelt.Groussherzoglecht Reglement vum 24. Mäerz 2017

Firwat just den Hirsch an d'Wëllschwäin?
Déi zwou Wëldaarte wiesselen dacks d'Lous, sou datt een eenzele Piechter net ka responsabel gemaach gi fir de Schued, dee s'op sengem Lous gemaach hunn.

Quell vun de Suen
De gréissten Deel vum Präis vum Juegdschäin, eng ronn 90 %, ginn an de Fong. Et sinn also nëmme Sue vun de Jeeër, déi verdeelt ginn.

D'Prozedur
De Piechter streckt d'Sue vir a kann um Enn vum Juegdjoer bis zu 4 Euro pro Hektar vun der Fläch vum Lous aus dem Fong zeréckkréien. Am Joer 2019 goufe méi ewéi 700.000 Euro ausbezuelt an 98 Prozent dovu ware fir de Schued vum Wëllschwäin.Bulletin technique de l'administration de la nature et des forêts en matière de gestion de la faune sauvage et de chasse - numéro 8 Säit 39 De Fong gëtt vun der Natur- a Bëschverwaltung geréiert.

 Um Spaweck 
 ANF Informations et formalités relatives aux dégâts de gibier

Kategorie:Juegd